open-index/open-wikipedia-markdown huggingface dataset:
Katyň (film)

***Katyň*** () je poľský film, ktorý pojednáva o osude obetí Katynského masakru v priebehu druhej svetovej vojny. V týchto popravách zahynul aj otec režiséra filmu, poručík Jakub Wajda. Film sa venuje nielen vojnovému, ale aj povojnovému obdobiu, propagande a popieraniu zodpovednosti za zločin.

## Externé odkazy
* Katyň na ČSFD
* Recenzia na Kinema.sk

Kategória:Poľské filmy
Kategória:Filmy podľa názvu
Kategória:Filmy z 2007
Kategória:Filmy s tematikou druhej svetovej vojny
Katyň

**Katyň** môže byť:
* obec v Rusku, pozri Katyň (obec)
* poľský film, pozri Katyň (film)

## Pozri aj
* Katynský masaker
Čerepovecká gubernia

**Čerepovecká gubernia** () bola jedna z gubernií  Ruskej sovietskej federatívnej socialistickej republiky v rokoch 1918 - 1927 zriadená po rozpade Novoruskej gubernie 13. mája 1918. Hlavným mestom gubernie bol Čerepovec. Podľa údajov z roku 1926 v gubernii žilo 735 800 obyvateľov.

Gubernia sa delila na 5 okresov, Zanikla 19. júla 1927, keď sa z jeho územia vytvoril Čerepovecký rajón Leningradskej oblasti, ktorý tiež zanikol 23. júla 1930.

## Pozri aj
* Zoznam gubernií Ruskej sovietskej federatívnej socialistickej republiky

## Externé odkazy
* Шалашов Е. В.: Милиция Череповецкой губернии  

Kategória:Gubernie v Ruskej sovietskej federatívnej socialistickej republike
Star Wars Rogue Squadron III: Rebel Strike

**Star Wars Rogue Squadron III: Rebel Strike** je akčná arkádová videohra zo série Rogue Squadron vyvinutá firmou Factor 5 a vydaná spoločnosťou LucasArts v roku 2003 pre hernú konzolu GameCube firmy Nintendo.

## Prijatie
Titul bol prijatý celkovo pozitívne. Herný server GameSpot udelil hre hodnotenie 7.8 a IGN hodnotenie 8.3.

## Referencie

## Externé odkazy
### Recenzie
* Recenzia na IGN 

Kategória:Akčné počítačové hry a videohry
Kategória:Hry s námetom Hviezdnych vojen
Kategória:Počítačové hry
Kategória:Third-person-shooter
Kevin Nolan

**Kevin Nolan** (* 24. jún 1982) je anglický futbalový hráč. Profesionálnu kariéru začal v Bolton Wanderers roku 1999. V klube je už 10 sezónu. V klube odohral takmer už 300 zápasov.

## Reprezentácia
V národnom tíme neodohral ani jeden zápas. Hral len v anglickom národnom mužstve do 19 rokov a 21 rokov.

Kategória:Anglickí futbalisti
Kategória:Hráči Bolton Wanderers FC
Anna Torvová

**Anna Torvová** (* 7. jún 1979, Melbourne, Austrália) je austrálska herečka, známa predovšetkým svojou rolou Olivie Dunhamovej v americkom televíznom seriáli *[[Fringe]]* od J. J. Abramsa.

## Biografia
Anna Torvová sa narodila v roku 1979 v Melbourne a vyrástla na Zlatom pobreží. Vyštudovala austrálsky Národný inštitút dramatického umenia s diplomom Hereckých umení v roku 2001. 

Torvová je známa účinkovaním v seriáli televízie BBC *Učiteľky*. Nahrala taktiež hlas postavy *Nariko* vo videohre *Nebeský meč*, kde bola jej tvár použitá na jednu postavu.

Jej doteraz najväčšou rolou je hlavná úloha Olivie Dunhamovej v seriáli *[[Fringe]]*, vedecko-fantastický dramatický seriál od režiséra J. J. Abramsa.

## Filmografia

## Referencie

## Externé odkazy
* 
* Profil Anny Torvovej: Austrálska Televízia  

Kategória:Austrálske filmové herečky
Kategória:Austrálske televízne herečky
Kategória:Žijúci ľudia
Kategória:Osobnosti z Melbourne
Vymedzovacie zámeno

**Vymedzovacie zámená** sú zámená, ktoré vyjadrujú neúplnosť, odlišnosť, súhrnnosť, totožnosť alebo výlučnosť. Niektoré z nich sa dajú skloňovať ako prídavné mená (vzory *pekný*, *cudzí*).

Patria medzi ne nasledujúce slová a slovné spojenia: ten istý, tenže, taký istý, takže, toľko isto, tak isto, sám, samý, iný, inšie, inakší, inakšie, inam, inde, inak, inokade, inokadiaľ, žiadny, žiaden, nijaký, nikdy, nikde, nikam, nič, všetko, všetci, vždy, všade, každý.

Kategória:Zámená
The Operative: No One Lives Forever

***The Operative: No One Lives Forever*** (skrátene ***NOLF*** alebo ***No One Lives Forever***) je počítačová hra a videohra vyvinutá spoločnosťou Monolith Productions.

## Gameplay
Titul kombinuje prvky akčných počítačových hier žánru FPS a Stealth. Jednotlivé misie môžu byť splnené viacerými spôsobmi, buď akčným prístupom alebo za použitia postupov charakteristických pre hry žánru stealth. Hra predstavuje ako hlavnú hrdinku ženu, špiónku Cate Archer. Postava Cate Archer bola vymodelovaná podľa modelky Mitzi Martin a nahovorená Kit Harris.

Dej hry je zasadený do alternatívnej minulosti, humorne pojatého prostredia 60. rokov 20. storočia.

## Vydania
### Platformy
#### Verzia pre Windows
Verzia pre operačný systém Windows bola vydaná spoločnosťou Fox Interactive po prvýkrát 9. novembra 2000. Vydaniu dokončeného titulu predchádzalo vydanie ukážkovej demoverzie.

#### Verzia pre Mac
Verzia pre operačný systém Mac OS X bola vydaná spoločnosťou MacPlay po prvýkrát 21. novembra 2002.

#### Verzia pre PlayStation 2
Hra bola v roku 2002 portovaná pre hernú konzolu PlayStation 2. Port hry obsahuje niekoľko bonusových misií, ktoré verzia pre PC neobsahovala, spoločne s bonusovými misiami z GOTY verzie hry.

### Edície
#### Edícia ''Game of the Year''
Edícia *Game of the Year* (skrátene *GOTY*) bola vydaná pre platformy Microsoft Windows a Mac. Táto edícia rozširovala samotný titul o nový herný obsah v podobe jednej sady misií, nové modely a textúry povrchov, obsahovala taktiež CD soundtrack "In the Lounge" a strategickú príručku. V tejto edícií boli tiež obsiahnuté kompletné zdrojové kódy a editor herných lokácií.

## Ocenenia
Titul získal niekoľko ocenení *Game of the Year* napríklad od herných spravodajských serverov Computer Games Magazine, Computer Gaming World, PC Gamer a Gamespy.

## Soundtrack
# DATA – 39:40
# Goodman's Surprise – 02:24
# Santa's Workshop – 02:39
# Be-boppin' Shoo-woppin' Along – 02:43
# The Operative – 03:41
# Elevator of Love – 02:57
# No One Grooves Forever – 03:11
# Suisse Chalet – 03:34
# UNITY's Spy – 02:59
# Unknown – 02:42
# El Dorado (Archie Thompson) – 02:41
# Void (Red Delicious) – 03:54

## Referencie

## Externé odkazy
* Oficiálna stránka hry  

Kategória:First-person shooter
Kategória:Počítačové hry z 2000

Kategória:Počítačové hry
Kategória:Hry pre Windows
Juraj Okoličány

**Juraj Okoličány** (* 28. marec 1943, Žilina – † 10. september 2008, Bratislava) bol slovenský hokejový rozhodca, ako jediný Slovák a jedenásty rozhodca v histórii hokeja dostal *[[Cena Paula Loicqa|Cenu Paula Loicqa]]* za špeciálny prínos pre svetový hokej. Okoličány hral hokej ako obranca za Dynamo Žilina v rokoch 1957 až 1961 a za Duklu Bratislava počas vojenskej služby. Z zdravotných dôvodov ukončil hokejovú kariéru.

## Kariéra
* 15 rokov rozhodoval zápasy vo federálnej lige
* 11-krát supervisor na Majstrovstvách sveta v hokeji A-kategórie, 2-krát na hokejovom turnaji Zimných olympijských hier, 45-krát na Majstrovstvách sveta v nižších kategóriach
* člen rozhodcovskej komisie Medzinárodnej hokejovej federácie
* člen Juniorskej komisie Medzinárodnej hokejovej federácie
* držiteľ trénerskej A-licencie (1970 – 1990)
* držiteľ *Ceny Paula Loicqa* za špeciálny prínos pre svetový hokej
* v štruktúrach Medzinárodnej hokejovej federácie patril medzi poltucet najrešpektovanejších a uznávaných supervisorov na svete, ktorí pripravujú mužov s píšťalkami na vrcholné svetové podujatia. Nie náhodou jeho štvrťstoročnú kariéru s píšťalkou, z toho dvanásť ako držiteľ rozhodcovskej licencie Medzinárodnej hokejovej federácie, ocenila Medzinárodná hokejová federácia Zlatým odznakom.

## Rodina
Je potomkom šľachtického rodu Okoličáni. Pochádza z významnej hokejovej rodiny Okoličány. Je synom priekopníka ľadového hokeja Vojtecha Okoličányho, otcom zakladateľky Slovenskej asociácie Nordic Walking Lucii Turaz Okoličány a strýkom Barbari Mudrochovej, slovenskej reprezentantky v synchronizovanom plávaní.

## Referencie

Kategória:Slovenskí hokejoví rozhodcovia
Kategória:Osobnosti zo Žiliny
Katyň (obec)

**Katyň ** (, ) je obec v Rusku v Smolenskej oblasti, asi 18 kilometrov západne od Smolenska. V roku 2007 tu žilo 1767 obyvateľov.

V lese blízko dediny boli odkryté masové hroby, do ktorých boli pochovaní poľskí zajatci popravení NKVD počas druhej svetovej vojny. 

## Iné projekty

## Pozri aj
* Katynský masaker

Kategória:Geografia Smolenskej oblasti
Partoltice (Neurazy)

**Partoltice** sú malá dedina v Česku v okrese Plzeň-juh v Plzenskom kraji.

Skôr samostatná obec je od 1. januára 1976 miestnou časťou obce Neurazy, pod ktorej správu spadá. Partoltice sa nachádzajú  jihozápadne od mesta Nepomuk, v nadmorskej výške  v  prevažne poľnohospodárskej oblasti. 

K 1. januáru 2012 tu žilo 56 obyvateľov, z toho 25 mužov a 31 žien.

Na juh od dediny preteká riečka Bradlava, ktorá je vlastne horným tokom rieky Úslavy. Partoltice sa nenachádzajú v žiadnej chránenej krajinnej oblasti.

Tunajší zbor dobrovoľných hasičov bol založený už v roku 1890.

## Pozri aj
* Zoznam obcí v Česku

## Iné projekty
 

## Referencie

Kategória:Neurazy
Združenie domových samospráv

náhľad|Sídlo na Rovniankovej ulici v Bratislave

**Združenie domových samospráv** je zastrešujúca záujmová organizácia presadzujúca záujmy, požiadavky vlastníkov bytov voči orgánom verejnej správy a ďalším subjektom. ZDS združuje členov výborov alebo spoločenstiev vlastníkov ako poverených zástupcov vlastníkov bytov.

Združenie sa momentálne venuje aj problematike posudzovania vplyvov na životné prostredie a následným povoľovacím konaniam. Združenie vyvíja svoje aktivity aj vo výrubových konaniach a konaniach na ochranu prírody v chránených územiach.

Samostatnou kapitolou sú projekty zlepšovania života na mestských sídliskách.

## Referencie

## Externé odkazy
* Združenie domových samospráv
* Výpis z registra združení Ministerstva vnútra SR
* Informácie o určenej právnickej osobe z centrálneho notárskeho registra
Kategória:Občianske združenia na Slovensku
Mikolaj Albrycht

**Mikolaj Albrycht** je poľský bridžista, reprezentant Slovenska.

Počas štúdia na vysokej škole v Bratislave sa stal členom Slovenského bridžového zväzu. V roku 2008 mu Poľský bridžový zväz poskytol výnimku a povolil, aby reprezentoval Slovensko na 1. mentalympiáde v Číne.

Mikolaj Albrycht je držiteľom rozhodcovskej licencie PZBS pre regionálne súťaže.

## Umiestnenia
* 1. miesto Prvá slovenská bridžová liga: 2007
* 1. miesto Majstrovstvá Slovenska mládeže družstvá: 2008

## Externé odkazy
* Vizitka hráča SBZ
* Vizitka hráča PZBS

Kategória:Poľskí hráči bridžu
Kategória:Slovenskí hráči bridžu
Lukáš Sidor

**Lukáš Sidor** je slovenský bridžista, juniorský reprezentant.

## Umiestenia
*1. miesto - Prvá slovenská bridžová liga: 2007, 2008
*1. miesto - Majstrovstvá Slovenska mládeže družstvá: 2008

## Externé odkazy
*Vizitka hráča SBZ

Kategória:Slovenskí hráči bridžu
RSS agregátor

**RSS agregátor** tiež známy aj ako RSS čítačka, je klientsky softvér alebo webová aplikácia, ktorá zhromažduje združený webový obsah ako sú novinové titulky, blogy, audio alebo video blogy do jedného zdroja pre jednoduchší spôsob prezerania alebo čítania obsahu.

## Funkcie
Agregátory redukujú čas a úsilie potrebné pre pravidelné kontrolovanie noviniek na webových stránkach. Umožňujú vytvárať jedinečný informačný priestor alebo “osobné noviny”.  Ak si užívateľ zaregistruje RSS zdroj, čítačka je schopná kontrolovať nový obsah podľa užívateľa daného intervalu a aktualizovať pre potreby užívateľa. Funkcie agregátora sú často vstavané na portáloch (napr. My Yahoo!, iGoogle, RSSTab.com , News.sk), v moderných prehliadačoch alebo emailových klientoch. 

Medzi ďalšie zaujímavé funkcie patria napríklad:
* schopnosť automatického sťahovania multimediálnych súborov
* Text to speech – prevod textu na reč.

RSS agregátory získavajú a zobrazujú dáta obvykle z rôznych formátov založených na XML:
* RSS
* Atom
* RDF

## Filtrovanie zdrojov
Jedným z problémov je že získavaný objem dát z RSS zdrojov môže byť občas neúnosný, zvyčajne ak má užívateľ  nastavených mnoho webových zdrojov. Ako riešenie tohoto problému, mnoho agregátorov dovoľuje užívateľovi označiť každý zdrojov pomocou 1 alebo viacerých kľúčových slov, ktoré môźu byť triedené a filtrované do jednoducho navigovateľných kategórií

Kategória:Softvér
Ústavný zákon o autonómii Slovenskej krajiny

**Ústavný zákon (zo dňa 22. novembra 1938) o autonómii Slovenskej krajiny**, známy aj ako **zákon o autonómii Slovenskej krajiny**, bol ústavný zákon prijatý 19. novembra 1938 Národným zhromaždením Republiky československej a vydaný v zbierke zákonov 22. novembra pod č. 299/1938 zb. Platný a účinný bol od 23. novembra. Po prijatí tohto zákona sa názov česko-slovenského štátu zmenil z pôvodného názvu *Československá republika,* resp. *Republika Československá* na *Česko-Slovenská republika.*

Prijatie zákona o autonómii Slovenskej krajiny zformalizovalo (ratihabovalo) stav, ktorý v Česko-Slovensku nastal po prijatí Žilinskej dohody zo 6. októbra 1938, na základe ktorej vznikla slovenská vláda na čele s Jozefom Tisom. Vyhlásenie autonómie Slovenska bolo pokračovaním procesu rozpadu Česko-Slovenska, ktorý sa začal prijatím Mníchovskej dohody z 30. septembra a Prvou viedenskou arbitrážou z 2. novembra 1938.

Počas krátkej existencie autonómneho Slovenska v rámci de facto federalizovaného Česko-Slovenska bola moc sústredená v rukách Hlinkovej slovenskej ľudovej strany a na Slovensku došlo k zmene demokratického zriadenia prvej republiky na autoritatívny ľudácky režim, ktorý na Slovensku pretrval až do vypuknutia SNP, resp. do skončenia druhej svetovej vojny.

K zjednoteniu (resp. zlúčeniu politických strán s HSĽS) došlo na Slovensku už 8. novembra 1938 a vo voľbách do snemu slovenskej krajiny 18. decembra 1938 už existovala len jednotná kandidátka. V tomto období zároveň rástla protižidovská a protičeská rétorika ľudáckej tlače.

Rovnako ako autonómia Slovenskej krajiny bola česko-slovenským parlamentom schválená ten istý deň i autonómia Podkarpatskej Rusi (kde fungovala podkarpatská vláda už od 11. októbra 1938).

Pod ústavný zákon boli podpísaní: Jan Syrový (taktiež za prezidenta republiky podľa § 60 ústavnej listiny), Jozef Tiso, Josef Kalfus, Pavol Teplanský, Stanislav Bukovský, Matúš Černák, Vladimír Kajdoš, Ferdinand Ďurčanský, Karel Husárek, Ján Lichner, Ladislav Feierabend, Imrich Karvaš, Petr Zenkl, Augustin Vološin, Hugo Vavrečka, František Chvalkovský, Julian Révay, Jan Černý a Edmund Bačinský.

## Zdroje
* Text zákona
* Stenoprotokol z rokovania Národného zhromaždenia Republiky Česko-Slovenskej 19. novembra 1938
* Chronológia udalostí predchádzajúcich vzniku prvej Slovenskej republiky (TASR)

Kategória:Právne predpisy v Česko-Slovensku
Kategória:Ústavy v Česko-Slovensku
Kategória:Dejiny Slovenska
Kategória:Dejiny Česko-Slovenska
Joachim Murat

**Joachim-Napoléon Murat** (* 25. marec 1767, Labastide-Fortuniere, Francúzske kráľovstvo – † 13. október 1815, Pizzo, Kalábria, Neapolské kráľovstvo), kráľ Neapola a Sicílie, veľkovojvoda z Bergu a Kleve, maršal Francúzska.

## Život
Narodil sa v Labastide-Fortuniere v Gaskonsku. Otec bol krčmár Pierre Murat-Jordy a matka Jeanne Loubières. Ako dvadsaťročný sa stal vojakom jazdectva. 3. októbra 1795 (13. vendémiairu, III. roku republiky) pomohol Napoleonovi potlačiť vzburu v Paríži tým, že sa zmocnil diel v ohrozenej oblasti. Napoleon ocenil jeho statočnosť a ich cesty sa spojili na najbližších dvadsať rokov. Zúčastnil sa prevratu z 18. a 19. brumairu roku (z 9. na 10. november 1799), ktorý vyniesol Napoleona Bonaparta na post konzula. Stal sa Napoleonovým generálom a 19. mája roku 1804 aj francúzskym maršalom. V zostave Napoleonovej armády sa zúčastnil egyptského ťaženia (1798&nbsp;–&nbsp;1799), bitky pri Marengu (1800), bitky pri Slavkove (1805), bitky pri Jene (1806), bitky pri Eylau (1807), ťaženia do Ruska (1812) i bitky národov pri Lipsku (1813). Hoci bol Murat odvážnym vojakom, chýbal mu strategický talent a často robil unáhlené a nesprávne rozhodnutia.

Napoleon Bonaparte k nemu mal dôveru a dal mu za manželku svoju sestru Karolínu. Chcel byť španielskym kráľom, čo sa mu nepodarilo presadiť, pretože cisár preferoval na posty vládcov príslušníkov vlastnej rodiny. V roku 1806 sa však stal veľkovojvodom z Kleve a Bergu. O dva roky neskôr Napoleon predsa len súhlasil s tým, aby prevzal post neapolského kráľa po Jozefovi Bonaparte, ktorý sa stal španielskym kráľom. V Neapole ho však kontroloval Antoine Christophe Saliceti, neapolský minister polície a Napoleonov priateľ ešte z mladosti. Kráľ Joachim bol medzi ľuďmi obľúbený pre svoju láskavosť a štedrosť, medzi jeho slabé povahové stránky patrila ľahkomyseľnosť, prehnaná ambicióznosť a domýšľavosť.

V Neapolskom kráľovstve Joachim Murat vládol až do roku 1815, keď niekoľkokrát zmenil stranu a nakoniec ho odmietla akceptovať za kráľa ako protifrancúzska koalícia, tak aj Napoleon I.

Po Waterloo bol odsúdený na smrť za podiel na únose a poprave Louisa Antoina de Bourbon-Condé, vojvodu z Enghienu. Joachim Murat bol popravený zastrelením, jeho telo skončilo v hromadnom hrobe. Na parížskom cintoríne Père Lachaise je možné vidieť iba jeho kenotaf.

## Literatúra
* ATTERIDGE, A. H.: *Maršál Murat - král neapolský.* Brno : Bonus A, 1997. 288 s. ISBN 80-85914-53-0

## Iné projekty

Kategória:Francúzske vojenské osobnosti
Kategória:Neapolskí králi
Kategória:Popravení zastrelením
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Ján Tomčáni (bridžista)

**Ján Tomčáni** (* 3. február 1982, Bratislava) je slovenský bridžista, reprezentant Slovenska. 

Viackrát reprezentoval Slovensko aj na majstrovstvách sveta v . V posledných rokoch preferuje poker, hlavne Omaha poker.    

## Umiestnenia
* 1. miesto Prvá slovenská bridžová liga: 2007-2016 
* 1. miesto Majstrovstvá Slovenska mládeže družstvá: 2008 
* 1. miesto Majstrovstvá Slovenska mládeže páry: 2008 
* 1. miesto Piliscsaba: 2008 
* Najlepší slovenský pár Otvorených majstrovstiev Slovenska: 2010 
* 2. miesto Otvorené majstrovstvá Slovenska, páry: 2007, 2016 
* 5. miesto Otvorené majstrovstvá Slovenska, družstvá: 2016 
* 6. miesto: Hry malých bridžových federácií [2016] 
* 22. miesto Majstrovstvá Európy družstiev juniorov v bridži 2007

## Referencie


## Externé odkazy
*Vizitka hráča SBZ

Kategória:Slovenskí hráči bridžu
Falcon 1

náhľad|Štart rakety Falcon 1 z ostrova Omelek 29. septembra 2008

**Falcon 1** bola dvojstupňová čiastočne znovupoužiteľná raketa na kvapalný pohon, vyvinutá súkromnou americkou spoločnosťou SpaceX vlastnenou miliardárom Elonom Muskom. Po troch predchádzajúcich neúspešných štartoch sa štvrtý let rakety 28. septembra 2008 podaril a raketa úspešne dosiahla nízku obežnú dráhu okolo Zeme. Raketa je na túto dráhu schopná vyniesť až 670 kg nákladu.

## Referencie


## Iné projekty

## Externé odkazy
* Oficiálna webová prezentácia spoločnosti SpaceX

Kategória:Nosné rakety USA
Kategória:Súkromné nosné rakety

Kategória:SpaceX
Chladnička

::*Chladnička môže byť aj ľudový názov huby [[hliva ustricová]].*
thumb|Moderná chladnička

**Chladnička** alebo (neodborne) **ľadnička** je zariadenie tvorené skriňou obsahujúcou chladiaci stroj, ktorý slúži na uchovanie potravín pri nízkej teplote (v chladničke asi 5&nbsp;°C, v mraziacom boxe až −20&nbsp;°C). Povrch voľne stojacich chladničiek je obyčajne biely alebo nerezový, aby sa znížil prívod tepla z okolia, oproti inej farbe sa tým zvýši odrazivosť povrchu.

Predchodca chladničky sa volal ľadnička . Bola to tepelne izolovaná dvojplášťová skriňa chladená ľadom, do ktorej sa vkladal prírodný ľad. Ten sa postupne topil a ochladzoval vnútro chladničky na stálu teplotu 0&nbsp;°C.

Chladnička môže byť:
* elektrická
* plynová
* polovodičová (využívajúca Peltierov jav)

## Referencie

## Iné projekty

Kategória:Domáce spotrebiče
Kategória:Chladiace zariadenia
Eva Suchá

**Eva Suchá** (* 7. apríl 1967) je česká bridžistka. V roku 2008 reprezentovala Slovensko na Svetových hrách mentálnych športov v Pekingu.

## Umiestnenia
*2. miesto Veľká cena Bratislavy: 2008
*2. miesto Prvá slovenská bridžová liga: 2008

## Externé odkazy
*Vizitka hráča SBZ
*Vizitka hráča ČBS

Kategória:Českí hráči bridžu
Zavarickij

**Zavarickij** () alebo **Zavarickaja sopka** () je názov vulkanického komplexu, nachádzajúceho sa na polostrove Kamčatka, asi 20&nbsp;km východne od stratovulkánu Bakening. Komplex pozostáva z viacerých troskových kužeľov zoradených v línii severozápad-juhovýchod, najvyšším členom komplexu je *Pesčannaja* (1&nbsp;567&nbsp;m), nachádzajúca sa na južnom konci komplexu. Najmladším členom je skupina šiestich troskových kužeľov *Zavaritskij*, ktorá vznikla približne pred 2&nbsp;800 rokmi (±&nbsp;500 rokov). Lávové prúdy tejto erupcie prehradili tok riek Levaja Asača a Ozernaja, čím vzniklo jazero Vulkaničeskoje. Severozápadne a severovýchodne od Zavaritského sa nachádzajú ďalšie mladé, holocénne troskové kužele, napr *Berezovskij*, ktorý eruptoval približne pred 10&nbsp;000 rokmi.

## Externé odkazy
* www.volcano.si.edu - vulkanický komplex Zavaritskij na Global Volcanism Program 

Kategória:Sopky Kamčatky
Kategória:Troskové kužele
Kategória:Vyhasnuté sopky
Ján Podmanický

PhDr. JUDr. **Ján Podmanický,** PhD. (* 17. máj 1977, Stará Bystrica) je slovenský politik za stranu SMER-SD. Od roku 2006 je poslancom NR SR. Je tiež starostom obce Stará Bystrica a poslancom Žilinského samosprávneho kraja. 

## Vzdelanie
Teológiu študoval na Rímskokatolíckej cyrilometodskej bohosloveckej fakulte Univerztiy Komenského - Teologický inštitút Nitra, právo na Právnickej fakulte Univerzite Komenského a Právnickej fakulte Univerzity Mateja Bela. Titul PhDr. získal za základe rigorózneho konania na Katolíckej univerzite v Ružomberku. Titul JUDr. získal v rigoróznom konaní na Univerzite Mateja Bela, titul PhD. získal v odbore teória práva na Paneurópskej vysokej škole v Bratislave.  

## Politická kariéra
Od roku 2002 je členom strany SMER-SD a starostom obce Stará Bystrica. Prvý raz bol v roku 2002 zvolený za koalíciu HZD, HZDS, P SNS, SNS a SMER. Od roku 2005 je nepretržite poslancom Žilinského kraja za obvod Čadca, kandidoval za koalíciu SMER-SD, HZDS-ĽS.

* Od roku 2006 poslanec NR SR za stranu SMER, od mája 2020 nezávislý. Od roku 2021 poslanec NR SR za stranu SMER.
** Mandátový a imunitný výbor NR SR (člen)
** Výbor NR SR pre kultúru a médiá (člen)
* Od roku 2003 starosta obce Stará Bystrica

V roku 2008 spolu s poslankyňou HZDS Ľudmilou Muškovou presadil zákon zakazujúci predaj na Nový rok, Veľkonočnú nedeľu a čiastočne počas Vianoc.

### Konzervatívna platforma
V máji 2020 vytvoril spolu s poslancom Mariánom Kérym a predsedom strany Kresťanská demokracia, život a prosperita, Tomášom Tarabom (zvoleným za  ĽSNS) konzervatívnu platformu. Podmanický zo Smeru odišiel, zostáva nezávislým poslancom. Zo strany odišiel po kritike jej vedenia voči Platforme za hodnotovú politiku. Podmanický nechcel byť prekážkou posunu strany doľava a vyjadril sa aj voči Pellegrinimu, ktorého považuje za liberála.

## Dielo
* *Za oponou kysuckých dejín* (2002)
* *Kysucké povesti*, Vydavateľstvo Matice slovenskej (2000, 2002, 2017)
* *Stará Bystrica a okolie* (1998, 2016, s O. Dubovickým)
* *Muž, ktorý sadil knihy*, Vydavateľstvo Spolku slovenských spisovateľov, (2021)
* *Prorokov hriech,* Vydavateľstvo Spolku slovenských spisovateľov, (2022)
* *Epitaf krásnej Cárice,* Vydavateľstvo Spolku slovenských spisovateľov, (2023)

## Referencie

## Iné projekty

## Externé odkazy
* stránka poslanca NR SR
* Vedenie obce Stará Bystrica

Kategória:Slovenskí politici
Kategória:Slovenskí komunálni politici
Kategória:Starostovia na Slovensku
Kategória:Poslanci Žilinského samosprávneho kraja
Kategória:Politici Smeru
Kategória:Politici ŽIVOT – národná strana
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Kategória:Osobnosti zo Starej Bystrice
Kategória:Absolventi Katolíckej univerzity v Ružomberku
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Facebook

thumb|Mark Zuckerberg – zakladateľ, predseda predstavenstva a generálny riaditeľ
náhľad|Ikona od 2023
**Facebook**  je sociálna sieť, ktorú spustili dňa 4. februára 2004 Mark Zuckerberg, Eduardo Saverin, Dustin Moskovitz a Chris Hughes počas štúdia na Harvardovej univerzite

## Dejiny
Facebook pôvodne slúžil len študentom Harvardovej univerzity. Mark Zuckerberg ho spustil zo svojej internátnej izby. Naprogramovanie mu údajne trvalo menej ako dva týždne. 

27. februára 2006 sa začali do systému pripájať niektoré veľké spoločnosti a od 11. augusta 2006 sa môže pripojiť ktokoľvek starší ako 12 rokov.

Začiatkom marca 2009 bola oficiálne spustená aj slovenská verzia Facebooku. Na jeho lokalizácii do slovenčiny sa podieľajú stovky dobrovoľníkov.

## Súčasnosť
V dnešnej dobe slúži Facebook najmä na komunikáciu, nadväzovanie priateľstiev a zdieľanie fotografií a videí.

V polovici roku 2006 mal už 7 miliónov členov.

. 
K 30. septembru 2014 mal Facebook 1,35 miliardy aktívnych používateľov za mesiac a je dostupný skoro na celom svete. Jeho hlavný konkurent MySpace, donedávna neohroziteľná jednotka na trhu s počtom používateľov nad 100 miliónov, stratil svoju pozíciu v roku 2008.

Facebook vstúpil na burzu 18. mája 2012. Trhová hodnota sociálnej siete Facebook prekročila 26. augusta 2013 hranicu 100 miliárd dolárov. Momentálne vlastní Facebook viacero iných sociálnych sietí, niektoré odkúpil a niektoré vytvoril. Sú to siete ako Instagram, Facebook Messenger, WhatsApp a Snapchat.

## Kritika
Facebook je terčom kritiky. Viry.cz službu kritizovali za úbytok anonymity smerom k zverejňovaniu údajov. Server tiež poukázal na zneužívanie **Like** linkov na podvody ako šírenie spamu a zber osobných údajov. 

V máji 2019 firma priznala, že vplyvom chyby boli používateľské prihlasovacie heslá uložené v databáze v nehešovanej (plain text) forme. Táto chyba sa mala týkať 200 miliónov až 600 miliónov používateľov a k týmto heslám malo prístup 20 000 ich zamestnancov. Ide o jeden z doteraz najzávažnejších bezpečnostných incidentov Facebooku.

O nekalých praktikách Facebooku svedčia aj uniknuté dokumenty Facebook Papers.
*

## Referencie

## Iné projekty

## Externé odkazy
* Domovská stránka


Kategória:Webové stránky
Kategória:Sociálne siete
Akademija Nauk

**Akademija Nauk** () je názov vulkanického komplexu, pozostávajúceho z niekoľkých stratovulkánov a kaldier, nachádzajúci sa vo východnej časti polostrova Kamčatka, asi  južne od stratovulkánu Karymská. Komplex leží na staršej, pleistocénnej,  širokej kaldere *Polovinka* a vznikol približne pred 30 000 rokmi. Tvoria ho dve kaldery – *Odnobokij* (5 ×) a *Akademija Nauk* (3 ×) – v súčasnosti zaliata vodou a známa ako Karymské jazero) a stratovulkán *Beliankin* (), nachádzajúci sa v severozápadnej časti kaldery Polovinka.

Vulkanizmus prechádzal od počiatočnej bazaltovej fázy cez andezitovú až po ryolitovú finálnu fázu, pri ktorej vznikli dva maary na južnom, resp. severnom okraji jazera. Severný maar vznikol približne pred 6 500 rokmi. Jediná historicky zaznamenaná erupcia sa odohrala 2. januára 1996. Išlo o jednodňovú explozívnu erupciu ryolitovo-bazaltových pyroklastík v blízkom okolí severného maaru.

## Iné projekty

## Externé odkazy
* www.volcano.si.edu – vulkanický komplex Akademija Nauk na Global Volcanism Program 

Kategória:Sopky Kamčatky
Kategória:Stratovulkány
Kategória:Kaldery
Kategória:Aktívne sopky
Kategória:Tisícovky v Rusku
Heinkel He 176

**Heinkel He 176** bolo nemecké pokusné raketové lietadlo. Bolo to prvé lietadlo poháňané výlučne raketovým motorom na kvapalné palivo. Prvý let sa uskutočnil 20. júl v roku 1939, pilotoval ho Erich Warsitz. He 176 bola súkromná iniciatíva firmy Heinkel, (podobne, ako pri Heinkel He 178) ktorú viedol Ernst Heinkel. Heinkel chcel vyvinúť čo najrýchlejšie lietadlo a hoci výkony He 176 neboli nijak oslňujúce, dokazovali, že je možné skonštruovať výkonné raketové lietadlo.

## Vznik a vývoj
Počas 20. rokov robili nemeckí odvážlivci pokusy s raketami primontovanými na autá, motorky, vlaky, či dokonca sane. V roku 1929 sa o to pokúsili Alexander Lippisch pri stroji Ente a Fritz von Opel pri stroji RAK.1. Pri raketách na tuhé palivo nemohol byť ovládaný ťah a motory sa nedali po štarte zastaviť.

V 30. rokoch experimentoval Wernher von Braun a jeho tím pracujúci v Peenemünde s pridávaním rakiet na tekuté palivo na bežné lietadlá. Heinkel im na pokusy poskytol lietadlá He 72 a He 112. Začiatkom roku 1937 vzlietlo jedno z týchto lietadiel s vrtuľovými motormi, ktoré vo vzduchu vypol a ďalej letel na raketový pohon. V tom čase experimentoval Hellmuth Walter s raketami spaľujúcimi peroxid vodíka, ktoré viedli k vytvoreniu ľahkých a jednoduchých rakiet, vhodných k inštalácii na lietadlá.

He 176 bol poháňaný novými motormi Walter. Išlo o malé, jednoduché lietadlo, postavené takmer celé z dreva, s odkrytým kokpitom. Malo konvenčný podvozok s troma kolesami. Pilot mal svojou váhou preniesť ťažisko viac dopredu, lebo prázdne lietadlo ťahalo chvost po zemi.

Zvláštnym prvkom bol únikový systém v nose lietadla. Stlačený vzduch bol použitý k tomu, aby sa nos od lietadla oddelil. Keď sa kokpit oddelil, pilot vyskočil. Stroj bol predvedený RLM (Reichsluftfahrtministerium – Ríšske ministerstvo letectva), ale jeho záujem sa nepodarilo vzbudiť a tak firma Heinkel projekt zastavila. Počas jeho trvania bolo postavené len jedno lietadlo a to skončilo v Múzeu letectva v Berlíne, ktoré bolo v roku 1943 zničené počas spojeneckého náletu.

Ešte pred zastavením projektu boli vyrobené plány na pokročilejšie raketové lietadlo, veľmi podobné He 176. neskôr sa RLM k projektu raketového lietadla vrátilo v rámci Projektu X, ktorého výsledkom bola prvá (a posledná) raketová stíhačka na svete, Me 163 Komet.

## Technické parametre

* Posádka: 1 pilot
* Dĺžka: 5,2 m
* Rozpätie krídel: 5,0 m 
* Výška: 1,5 m 
* Maximálna rýchlosť: 345 km/h (teoreticky 750 km/h)
* Dosah: 95 km (teoreticky)
* Maximálna výška:  (teoreticky)

## Referencie


## Iné projekty

## Externé odkazy
* www.luft46.com/prototyp/he176.html anglicky

## Zdroj

Kategória:Heinkel
Kategória:Lietadlá druhej svetovej vojny
Kategória:Nemecké experimentálne lietadlá
Philippe Senderos

**Phillipe Senderos** (* 14. február 1985, Ženeva, Švajčiarsko) je švajčiarsky futbalista, ktorý hrá za anglický klub Arsenal FC.

Kategória:Švajčiarski futbalisti
Kategória:Hráči Servette FC
Kategória:Hráči Arsenal FC
Kategória:Hráči FA Premier League
Kategória:Hráči AC Miláno
Kategória:Hráči Serie A
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Švajčiarske osobnosti srbského pôvodu
Kategória:Švajčiarske osobnosti španielskeho pôvodu
Kategória:Osobnosti zo Ženevy
Liptovský lysko

**Liptovský lysko** je najmladšie slovenské národné plemeno králika. Uznané bolo v roku 2005. Váži 4-4,25 kg. Existuje v 3 farebných rázoch - divosfarebný, divomodrý a čierny. Farba srsti je sivá (resp. modrosivá alebo čierna), od spodnej časti pysku až po koreň ušníc má bielu srsť (lysinu). Vyšľachtený bol na Liptove.
 

## Pozri aj
* Národné plemená Slovenska

## Referencie

Kategória:Plemená králikov
Holíčsky modrý králik

**Holíčsky modrý králik** je národné plemeno Slovenska, ktoré vyšľachtil Imrich Vanek z Holíča. Ako samostatné plemeno bol uznaný 15.10.1975 ako v poradí druhé slovenské národné plemeno králikov. V súčasnosti sú chovatelia združení v Klube chovateľov národných plemien a rexov.

## Súvisejúce články
* Národné plemená Slovenska

## Odkazy
*Vzorník 
*Slovenský zväz chovateľov

Kategória:Plemená králikov
Kategória:Holíč
Nitriansky králik

**Nitriansky králik** je slovenské plemeno králika uznané v roku 1977. Podstatný podiel na jeho vzniku má J. Zelník z Nitry (v rokoch 1925-1986).

## Súvisejúce články
* Národné plemená Slovenska

Kategória:Plemená králikov
Araukana

**Araukana** je plemeno kury domácej pochádzajúca z Čile. Araukany chovali pôvodne juhoamerickí indiáni zvaní Araukáni, odkiaľ je aj pomenovanie plemena. Sliepky araukany znášajú tyrkysové vajíčka. Plemeno sa chová aj na Slovensku.

## Externé odkazy
* Americký klub chovateľov plemena Araucana
* Štandard plemna Araucana
* Klub chovateľov plemena Araucana vo veľkej Británii aj so štandardom plemena
* Klub chovateľov plemena Araucana v Kanade
* http://www.skyblueegg.com
* http://www.araucanasonline.com

Kategória:Plemená kury domácej
Zemplínsky pastelový králik

**Zemplínsky pastelový králik** je slovenské stredne veľké plemeno králika, ktorý začal šľachtiť Ing. Jozef Jonek v roku 1982. Plemeno bolo uznané 22. novembra 1987.

## Pozri aj
* Národné plemená Slovenska

Kategória:Plemená králikov
Slovenský sivomodrý rex

**Slovenský sivomodrý rex** je najstaršie slovenské plemeno králika. Vyšľachtil ho Imrich Vanek z Holíča krížením králikov kastorex a rys od roku 1958. Ako samostatné plemeno bolo uznané v roku 1965.
Tieto králiky majú hebkú sivomodrú srsť a na brušku bielu.

## Súvisejúce články
* Národné plemená Slovenska

Kategória:Plemená králikov
Ďalekovýchodný kraj

[thumb|Ďalekovýchodný kraj v roku [1929 na fragmente mapy ázijskej časti Sovietskeho zväzu.]]
**Ďalekovýchodný kraj** () vznikol na východe Ruskej sovietskej federatívnej socialistickej republiky 4. januára 1926 na území zaniknutých gubernií východnej časti RSFSR a severného Sachalinu. Rozloha územia 2,6 milióna km² bola obývaná 2,1 miliónom obyvateľov. Administratívnym mestom kraja bol Chabarovsk. V roku 1938 bol rozdelený na Chabarovský a Primorský kraj.

Kategória:Dejiny Ruska
Kamčatská gubernia

**Kamčatská gubernia** () bola jedna z gubernií Ruskej sovietskej federatívnej socialistickej republiky v rokoch 1921 - 1926 zriadená po rozpade bývalej Kamčatskej oblasti 26. januára 1921. Hlavným mestom gubernie bol Petropavlovsk-Kamčatskij.

Gubernia sa delila na 6 okresov a zanikla 4. januára 1925, keď sa jej územie včlenilo do Ďalekovýchodného kraja.

## Pozri aj
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskej sovietskej federatívnej socialistickej republike
Murmanská gubernia

**Murmanská gubernia** () bola jedna z gubernií Ruskej sovietskej federatívnej socialistickej republiky v rokoch 1917 - 1925 zriadená po rozpade jedného z rajónov Archangeľskej gubernie 13. júna 1921. Hlavným mestom gubernie bol Murmansk. Podľa údajov z roku 1926 v gubernii žilo 23 000 obyvateľov.

Gubernia zanikla 1. augusta 1927, keď sa jej územie včlenilo do Murmanského okruhu Leningradskej oblasti.

## Pozri aj
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskej sovietskej federatívnej socialistickej republike
Áno, miláčik!

***Áno, miláčik!*** je slovenský sitkom, ktorý začala vysielala televízia Markíza 16. apríla 2008. Seriál mal doplniť slot komediálnych seriálov (v pondelok a piatok sa vysielali Susedia, v utorok Normálna rodinka a vo štvrtok Priateľky). Áno, miláčik! mal pridelený stredajší prime-time.

Seriál vyrábala Markíza so spoločnosťou Maya. Avšak s klesajúcou sledovanosťou musel seriál skončiť. Posledný diel bol odvysielaný 25. júna 2008 a do novej televíznej sezóny sa s ním už nepočítalo.

## Série


## Formát
Skeč šou *Áno, miláčik!* je vtipným pohľadom do súkromia troch manželských dvojíc. Jej cieľom je s komickým nadhľadom ukázať, ako sa tri páry rôznych vekových generácií vyrovnávajú s tak dôležitými vecami, ako sú láska, vernosť, sexuálny život, peniaze, tolerancia, pomoc, ústretovosť, či schopnosť počúvať toho druhého.

Manželské páry sa milujú, nenávidia, hádajú a znova sa udobrujú. Chvíľami sa neznášajú, všeličo si vyčítajú, mlčia, ignorujú sa, ale nakoniec vždy nájdu cestu naspäť jeden k druhému. A potom znovu riešia svoje každodenné problémy, uťahujú si zo seba, klamú, podvádzajú. Predovšetkým si však uvedomujú, že nemôžu jeden bez druhého žiť. Majú sa totiž radi, len svoje city nevedia, alebo občas aj nechcú, jeden druhému prejaviť.

Kategória:Slovenské sitkomy
Kategória:Televízne seriály z roku 2008
Kategória:Sitkomy TV Markíza
Moravský modrý

**Moravský modrý** je české národné plemeno králika vyšľachtené pred viac než 100 rokmi. Prvá písomná zmienka o ňom je z roku 1904. Patrí medzi veľké plemená, váži 5-6 kg. Farba srsti je modrosivá. V Česku sa chová 1 000 až 1 500 chovných zvierat.

## Pozri aj
* Národné plemená Česka

## Externé odkazy
*Vzorník 

Kategória:Plemená králikov
Český albín

**Český albín** je české národné plemeno králika, ktoré vyšľachtil prof. Žofka v roku 1928. Patrí medzi stredne veľké plemená, váži 4-5 kg. Farba srsti je biela. Oko je červené (albinotické). V Česku sa chová 150 až 200 chovných zvierat.

## Pozri aj
* Národné plemená Česka

## Externé odkazy
*Vzorník 

Kategória:Plemená králikov
Novonikolajevská gubernia

**Novonikolajevská gubernia** () bola jedna z gubernií Ruskej sovietskej federatívnej socialistickej republiky v rokoch 1921 - 1925 zriadená po rozpade Altajskej, Omskej a Tomskej gubernie 13. júna 1921. Hlavným mestom gubernie bol Novonikolajevsk (dnešný Novosibirsk). Podľa údajov z roku 1923 v gubernii žilo 1 331 000 obyvateľov.

Spočiatku sa gubernia delila na 5 okresov, neskôr (1924) sa okresy rozdelili na rajóny a ich počet stúpol na 13. Gubernia zanikla 25. mája 1925, keď sa jej územie včlenilo do Sibírskeho kraja.

## Pozri aj
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskej sovietskej federatívnej socialistickej republike
Český luštič

**Český luštič** je české národné plemeno králika vyšľachtené po roku 1945 pánom Václavom Pémom z obce Dolany nad Vltavou pri Kralupách nad Vltavou. Podobné plemeno bolo vyšľachtené tiež v Anglicku, Holandsku a Nemecku. Patrí medzi stredne veľké plemená, váži 3,5-4,25 kg. Farba srsti je špinavožltá s jemným šedomodrým nádychom. Sfarbenie srsti je recesívne voči všetkým iným sfarbeniam srsti u králikov, preto sa používa k testovaniu "čistokrvnosti" sfarbenia iných králikov (odtiaľ jeho názov). V Česku sa chová okolo 150 králikov tohto plemena.

## Pozri aj
* Národné plemená Česka

## Externé odkazy
*Vzorník 

Kategória:Plemená králikov
Český strakoš

náhľad|Český strakoš
**Český strakoš** je jedno z najstarších českých národných plemien králika. Jeho vznik sa odhaduje na 18. storočie. Patrí medzi stredne veľké plemená, váži 3-4 kg. Je to jediné české plemeno s kresbou. Najčastejšie sa chová v čierno-bielej farbe. Existuje ďalších 9 farebných rázov. V Česku sa chová 1 000 až 1 500 chovných zvierat.

## Pozri aj
* Národné plemená Česka

## Externé odkazy
*Vzorník 

Kategória:Plemená králikov
Moravský biely hnedooký

**Moravský biely hnedooký** je najmladšie české národné plemeno králika, ktoré sa začalo šľachtiť v okolí Brna v roku 1971. Uznané bolo v roku 1984. Patrí medzi stredne veľké plemená, váži 3-4 kg. Farba srsti je biela. Oči sú hnedé. V Česku sa chová asi 100 chovných zvierat.

## Pozri aj
* Národné plemená Česka

## Externé odkazy
*Vzorník 

Kategória:Plemená králikov
Český čiernopesíkatý

**Český čiernopesíkatý** je české národné plemeno králika, ktoré vyšľachtil v roku 1945 František Provazník z Holic. Uznané bolo v roku 1975. Patrí medzi menšie plemená, váži 2,50-3,20 kg. Farba srsti je biela so šedopopolavým nádychom. V Česku sa chová asi 100 chovných zvierat.

## Pozri aj
* Národné plemená Česka

## Externé odkazy
*Vzorník 

Kategória:Plemená králikov
Český červený králik

thumb|Český červený králik
**Český červený králik** je české národné plemeno králika, ktoré vyšľachtil pred rokom 1940 Theodor Svoboda z Modřan. Uznané bolo v roku 1959. 

Patrí medzi menšie plemená, váži 2,50-3,20 kg. Farba srsti je sýto svietivo žltočervená. V Česku je oficiálne registrovaných asi 150 chovných zvierat.

## Pozri aj
* Národné plemená Česka

## Externé odkazy
*Vzorník 
* Národní genetické zdroje - králíci 

Kategória:Plemená králikov
No One Lives Forever 2: A Spy In H.A.R.M.’s Way

***No One Lives Forever 2: A Spy In H.A.R.M.'s Way*** (skrátene ***NOLF 2***) je počítačová hra, priame pokračovanie titulu The Operative: No One Lives Forever, vydaného v roku 2000. Titul bol vyvinutý spoločnosťou Monolith Productions a vydaný spoločnosťou Sierra po prvýkrát 30. septembra 2002.

## Prijatie
Titul vyhral niekoľko ocenení vrátane ocenenia *Game of the Year* od GameSpy. Titul bol tiež nominovaný na prestížne ocenenie Game Developers Choice Awards v kategórií *Excellence in Writing*.

## Referencie

## Externé odkazy
* Oficiálna stránka  

Kategória:Počítačové hry z 2002
Kategória:No One Lives Forever
Kategória:Počítačové hry
Kategória:First-person shooter
Kategória:Hry pre Windows
Severodvinská gubernia

**Severodvinská gubernia** () bola jedna z gubernií Ruskej sovietskej federatívnej socialistickej republiky v rokoch 1918 – 1929 zriadená po rozpade Vologodskej gubernie 17. júna 1917. Hlavným mestom gubernie bol Velikij Usťug. Podľa údajov z roku 1926 v gubernii žilo 678 100 obyvateľov.

Spočiatku sa gubernia delila na 5 okresov, neskôr (18. apríl 1924) sa ich počet zvýšil na 18. O rok neskôr (1925) dva z nich stali súčasťou ostatných okresov, ktoré vznikli v roku 1924. Gubernia zanikla 15. júla 1929, keď sa jej územie včlenilo do Severodvinského okruhu Sibírskeho kraja.

## Pozri aj
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskej sovietskej federatívnej socialistickej republike
Chodský pes

**Chodský pes** je od roku 1985 oficiálne uznané české národné plemeno. Bol šľachtený tak, aby sa čo najviac podobal zachovaným vyobrazeniam, ale musel sa tiež líšiť od už schválených plemien z iných štátov. Farbu srsti má čiernu s hrdzavým pálením, dlhá srsť tvorí okolo krku hrivu. Stredná veľkosť, temperament a učenlivosť ho predurčuje pre služobný výcvik, výcvik záchranársky, agility, ale aj ako ťažný alebo sprievodný pes môže nájsť svoje uplatnenie.
Chodský pes pribudol na zoznam uznaných plemien FCI v máji roku 2019.

Na Slovensku plemeno aktuálne zastrešuje Klub málopočetných plemien psov.

## Galéria

Súbor:Caesar Chodský drahokam.jpg| Chodský pes
Súbor:Chodske-psy.jpg| Chodské psy
Súbor:Caezare_Chucky_od_Mal%C3%A9ho_Kos%C3%AD%C5%99e_(2).JPG| Profil psa
Súbor:OREADY_KROSANDRA_(2).JPG| V sede


## Iné projekty

## Externé odkazy
* Chodskypes.sk - Združenie chovateľov chodských psov na Slovensku 
* Oficiálne stránky Klubu priateľov chodského psa v ČR
* Kchmpp.sk - Klub chovateľov málopočetných plemien psov
* FCI stránka plemena

Kategória:Plemená psov z Česka
Ruská republika

**Ruská republika** (; pred reformou pravopisu ) bol krátkodobý štátny útvar, ktorý po jeho vyhlásení Dočasnou vládou Ruska dňa 14. septembra 1917 de iure kontroloval územie bývalej Ruskej ríše. Názov „Ruská republika“ sa niekedy chybne používa pre obdobie medzi abdikáciou cára Mikuláša II. dňa 16. marca 1917 a vyhlásením republiky v septembri. Počas tohto obdobia však zostalo budúce postavenie monarchie nevyriešené.

Vláda Ruskej republiky bola rozpustená po násilnom uchopení moci boľševikmi 7. novembra 1917. Čiastočne demokratické voľby do Ústavodarného zhromaždenia sa však ešte v novembri konali. Dňa 18. januára 1918 toto zhromaždenie vydalo dekrét, ktorým vyhlásilo Rusko za demokratickú federatívnu republiku pod názvom „Ruská demokratická federatívna republika“. Boľševici však na druhý deň zhromaždenie protizákonne rozpustili. Takisto aj boľševici používali pre Sovietske Rusko spomedzi mnohých neoficiálnych označení aj názov „Ruská republika“, kým v júli 1918 došlo k prijatiu ústavy a bol tak stanovený aj oficiálny názov štátu „Ruská socialistická federatívna sovietska republika“.

## Referencie

## Pozri aj
* Ruská ríša
* Ruská občianska vojna
* Sovietsky zväz
* Petrohradská rada pracujúcich a armádnych poslancov
* Prvá svetová vojna
* Boľševik

## Zdroj

Kategória:Dejiny Ruska
Kategória:Zaniknuté štáty Európy
Kategória:Zaniknuté štáty
Kategória:Zaniknuté republiky
Národné plemená Česka

Výsledkom dlhodobého šľachtenia na území Česka boli vyšľachtené tieto národné plemená. Rozvoj národných plemien je podporované aj grantovými programami Európskej únie.

## České národné plemená sliepok
* Česká slepice zlatá kropenatá (Česká zlatá kropenka, Češka)
* Šumavanka

## České národné plemená husí
* Česká hus
* Česká hus chocholatá

## České národné plemená holubov
* Benešovský holub
* Brněnský voláč
* Česká bagdeta
* Česká čejka
* Česká lyska
* český bublák
* Český holub
* Český rejdič
* Český stavák
* Český voláč
* Hanácký voláč
* Moravská bagdeta
* Moravský bělohlávek
* Moravský morák
* Moravský pštros
* Moravský voláč
* Ostravská bagdeta
* Prácheňský káník
* Pražský rejdič krátkozobý
* Pražský rejdič středozobý
* Rakovnický kotrlák
* Slezský barevnohlávek
* Slezský voláč

## České národné plemená králikov
* Český albín
* Český červený králik
* Český čiernopesíkatý
* Český luštič
* Český strakoš
* Moravský biely hnedooký
* Moravský modrý

## České národné plemená nutrií
* Český typ štandardnej nutrie
* Moravská strieborná nutria
* Přeštická nutria

## České národné plemená oviec
* Šumavská ovca
* Valašská ovca

## České národné plemená kôz
* Biela (bezrohá) krátkosrstá koza
* Hnedá (bezrohá) krátkosrstá koza

## České národné plemená hovädzieho dobytka
* Česká červinka
* Český strakatý skot (Český strakatý hovädzí dobytok)
thumb|Krava z plemena český strakatý skot
thumb|Býk z plemena český strakatý skot

## České národné plemená ošípaných
* Přeštické černostrakaté prase (Přeštické čiernostrakaté prasa)

## České národné plemená koní
náhľad|''Hucul''

* Českomoravský belgický kůň (Českomoravský belgický kôň)
* Starokladrubský kůň (Starokladrubský kôň)
* Slezský norik

## České národné plemená psov
* Český fousek
* Český horský pes
* Český strakatý pes
* Český teriér
* Chodský pes
* Pražský krysařík

## Pozri aj
* Národné plemená Slovenska

## Odkazy
* Český zväz chovateľov
* Národné referenčné stredisko uchovávania a využitia genetických zdrojov hospodárskych zvierat v Česku 

Kategória:Plemená
Kategória:Zoznamy živočíchov
Rybinská gubernia

**Rybinská gubernia** () bola jedna z gubernií Ruskej sovietskej federatívnej socialistickej republiky v rokoch 1921–1923 zriadená po rozpade Jaroslavskej a Tverskej gubernie 3. februára 1921. Hlavným mestom gubernie bol Rybinsk.

Spočiatku sa gubernia delila na 5 okresov, neskôr (1922) sa k nej pripojili ešte dva. Gubernia zanikla vo februári roku 1923.

## Pozri aj
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskej sovietskej federatívnej socialistickej republike
Tampa

right|thumb|Tampa

**Tampa** je tretie najväčšie mesto amerického štátu Florida po mestách Jacksonville a Miami. V roku 2005 tu žilo 333 040 obyvateľov, v metropolitnej oblasti 2,7 milióna. Podobne ako pri ostatných mestách na Floride, ekonomika je založená na službách a turizme. Mesto je známe hokejovým klubom Tampa Bay Lightning a zábavným parkom Busch Gardens a The Water Park.

## Osobnosti mesta
* Cannonball Adderley (* 1928 – † 1975), džezový hudobník
* Mike Pinera (* 1948), gitarista
* Sarah Paulsonová (* 1974), herečka
* Thomas Youngblood (* 1974), gitarista, zakladateľ skupiny Kamelot 
* KJ-52 (* 1975), raper

## Partnerské mestá

## Iné projekty

## Externé odkazy
* Oficiálna stránka


Kategória:Mestá na Floride
Kategória:Prístavné mestá v USA